
Indokolás

a településfejlesztéssel, településrendezéssel összefüggő partnerségi egyeztetésről szóló
……../2017.(..…...) önkormányzati rendelethez

Martfű Város Önkormányzatának Képviselő- testülete 213/2013. (XII. 5.) határozatával elfogadta a településfejlesztéssel és a településrendezéssel összefüggő partnerségi  egyeztetés szabályainak meghatározását és az elmúlt években a településrendezési eszközök módosítása során minden esetben alkalmazta azt.
2016-ban a településrendezéssel összefüggő jogi szabályozás jelentősen módosult.
Az Országgyűlés 2016. június 13-i ülésnapján elfogadta a településkép védelméről szóló 2016. évi LXXIV. törvényt.
2016. december 30-án hatályba lépett a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8. ) Korm. rendelet ( a továbbiakban: (Korm. rendelet) módosítása. A módosítás érintette - egyebek mellett -   a partnerségi egyeztetés szabályait is, melyet önkormányzati rendeletben kell szabályozni.
A módosítás következtében bővült a partnerségi egyeztetésbe bevont eljárások köre, bekerült a településképi arculati kézikönyv és a településképi rendelet készítésének egyeztetésére vonatkozó szabályozás.
A leírtak miatt vált szükségessé a településfejlesztéssel, településrendezéssel összefüggő partnerségi egyeztetésről szóló önkormányzati rendelet megalkotása, egyidejűleg a Képviselő- testület 213/2013. (XII. 5.) határozatának hatályon kívül helyezése.
[bookmark: _GoBack]A leírtak figyelembevételével kérem a rendelet elfogadását követően a Képviselő- testület helyezze hatályon kívül a településfejlesztéssel és a településrendezéssel összefüggő partnerségi egyeztetés szabályainak meghatározásáról szóló 213/2013. (XII. 5.) Ö. határozatát a mellékelt határozati javaslat szerint.
1. §- hoz
A rendelet célját tartalmazza a §.
2. §- hoz
A partnerségi egyeztetésben résztvevők körét  határozza meg a §.
      3- 4- 5. §- okhoz
A partnerek tájékoztatásának módját és eszközeit tartalmazzák a §- ok
       6 -7. §-okhoz 
A partneri javaslatok, vélemények megadásának módját és határidejét, nyilvántartásuk szabályait tartalmazzák a §-ok.

      8- 9- 10. §- okhoz
A beérkezett javaslatok, vélemények kezelésének módját tartalmazzák a §-ok.
     11- 12-13. §- hoz
Az elfogadott koncepció, stratégia, kézikönyv, településképi rendelet és településfejlesztési eszköz nyilvánosságát biztosító intézkedéseket határozza meg a §.
    14. §- hoz
A hatályba léptető rendelkezéseket tartalmazza a §. 

1. Társadalmi-gazdasági, költségvetési hatása:
A rendelet megalkotása biztosítja a településfejlesztési koncepció, az integrált településfejlesztési stratégia, a településrendezési eszközök, a települési arculati kézikönyv és a településképi rendelet készítése, módosítása során a széleskörű nyilvánosságot és a vélemény nyilvánítást. 

2. Környezeti és egészségi hatása, következményei:
A rendeletben meghatározott eljárás rend következtében a város közigazgatási területén élő állampolgárok részesei lehetnek a környezetük alakításának, védelmének, melynek következményeként élhetőbb települési környezet jöhet létre.
3. Adminisztratív terheket befolyásoló hatás:
A rendelet megalkotását követően növekszik a Polgármesteri Hivatal adminisztratív munkája, mivel a dokumentálandó anyagok köre bővül a települési arculati kézikönyv és a településképi rendelet készítésével, módosításával, ezzel együtt több esetben tájékoztatót kell közzétenni, valamint lakossági fórumot tartani.

4. A jogszabály megalkotásának szükségessége, a jogalkotás elmaradásának várható következményei:
      A rendelet megalkotásával eleget teszünk a magasabb szintű jogszabályok előírásainak.
A rendelet hiányában nincs lehetőség a településfejlesztési koncepció, az integrált településfejlesztési stratégia, a településrendezési eszközök, a települési arculati kézikönyv és a településképi rendelet készítésére, módosítására.

5. A jogszabály alkalmazásához szükséges személyi, szervezeti, tárgyi és pénzügyi feltételek:
A feladat végrehajtásához szükséges személyi, szervezeti tárgyi és pénzügyi feltételek továbbra is  rendelkezésre állnak, a rendelet alkalmazásával azonban a városi főépítész és a Polgármesteri Hivatal Műszaki irodájának személyi leterheltsége tovább növekszik.

Martfű, 2017.május 11.
Dr. Papp Antal 
polgármester
Látta: Szász Éva jegyző

